Ο Δρ. **Ρούντολφ Βίλχελμ Βέρνερ Νάουμαν** (Γερμανικά:  *Rudolf Wilhelm Werner Naumann*) γέννηθηκε στις 23 Νοεμβρίου 1896. Ήταν Γερμανός επιχειρηματίας και διευθυντής του εργοστασίου της εταιρείας κατασκευής αεροσκαφών «Φόκε-Βουλφ» στη Βρέμη. Ο Νάουμαν απεβίωσε στις 14 Ιουνίου 1952 (55 ετών).

Βιογραφία
---------

Ο Βέρνερ Νάουμαν γεννήθηκε στις 23 Νοεμβρίου 1896 στο Μαγδεβούργο και ήταν γιος ενός αναλογιστή, ο οποίος μετακόμισε στη Βρέμη το 1898. Ο Νάουμαν φοίτησε στο «Νέο Γυμνάσιο». Στο Α΄ Παγκόσμιο Πόλεμο υπηρέτησε ως ιατρός και άρχισε να σπουδάζει ιατρική. Το 1919, σπούδασε Νομική και Οικονομικά στο Πανεπιστήμιο «Γκέοργκ Αουγκούστ» του Γκέτινγκεν (γ: *«Georg-August-Universität Göttingen»*) και στη συνέχεια έλαβε το διδακτορικό του τίτλο στο Βίρτσμπουργκ.

Το 1923 εντάχθηκε στην εταιρεία ιδιωτικής τραπεζικής «Γ. Φ. Σρέντερ» (γ: *«J. F. Schröder»*) του Γιόχαν Φρίντριχ Σρέντερ στη Βρέμη. Μέσω της εργασίας του στη «Γ. Φ. Σρέντερ» δημιούργησε τις πρώτες του διασυνδέσεις με άτομα από τον κύκλο της βιομηχανίας αεροσκαφών. Στις 24 Οκτωβρίου 1923 αποτέλεσε συνιδρυτής της «Κατασκευαστική Αεροσκαφών Βρέμης ΑΕ» (γ: *«Bremer Flugzeugbau AG»*) μαζί με τους Χένριχ Φόκε και Γκέοργκ Βουλφ. Την 1 Ιανουαρίου 1924, η εταιρεία άλλαξε το όνομά της σε «Κατεσκευαστική Αεροσκαφών Φόκε-Βουλφ ΑΕ» (γ: *«Focke-Wulf Flugzeugbau AG»*), η οποία αργότερα άλλαξε την υπόστασή της σε Εταιρεία Περιορισμένης Ευθύνης (γ: *«GmbH»*) με την ονομασία «Κατασκευαστική Αεροσκαφών Φόκε-Βουλφ ΕΠΕ» (γ: *«Focke-Wulf Flugzeugbau GmbH»*). Ο Βέρνερ Νάουμαν εργάστηκε στην εταιρεία από το 1924 σαν Διευθύνων Σύμβουλος.

Το 1931 και μετά από κυβερνητικές πιέσεις, η «Φόκε-Βουλφ» συγχωνεύτηκε με την «Κατασκευαστική Αεροσκαφών Άλμπατρος ΕΠΕ» (γ: *«Albatros-Flugzeugwerke GmbH»*). Ο μηχανικός και πιλότος δοκιμών της «Άλμπατρος», Κουρτ Τανκ, έγινε υπεύθυνος του τεχνικού τμήματος.

Ο Δρ. Λούντβιχ Ροζέλιους (γ: *Ludwig Roselius*) έγινε διευθυντής το 1925 αλλά το 1933 έδωσε τη θέση στον αδερφό του, Φρίντριχ. Το 1938 η εταιρεία του Ροζέλιους «Καφέ ΧΑΓΚ» (γ: *«Café HAG»*) αύξησε το ποσοστό των μετοχών της στο 46% και η γερμανική εταιρεία ηλεκτρικών ειδών «Κ. Λόρεντς ΑΕ» (γ: *«C. Lorenz AG»*) εξασφάλισε το 28%. Η εταιρεία άλλαξε τη σύστασή της σε Εταιρεία Περιορισμένης Ευθύνης (γ: *«GmbH»*) με την ονομασία «Κατασκευαστική Αεροσκαφών Φόκε-Βουλφ ΕΠΕ» (γ: *«Focke-Wulf Flugzeugbau GmbH»*) και δεν ήταν πλέον υποχρεωμένη να δημοσιεύει τους λογαριασμούς της. Το κεφάλαιο της εταιρείας αυξήθηκε σημαντικά σε αυτό το σημείο.

Ο Νάουμαν έγινε μέλος του Εθνικοσοσιαλιστικού Γερμανικού Εργατικού Κόμματος το 1933. Παρέμεινε στην εποχή του εθνικοσοσιαλισμού εμπορικός διευθυντής της «Focke-Wulf» και συνέβαλε σημαντικά στην επέκταση και τη λειτουργία των αναθέσεων υπηρεσιών και εργασιών της επιχείρησης σε εξωτερικούς συνεργάτες (*«outsourcing»*). Το 1945 αναγκάστηκε να φύγει από το εργοστάσιο με τη λήξη του πολέμου και το 1950 έγινε μέλος του διοικητικού συμβουλίου της «Focke-Wulf». Το 1952 έγινε ξανά μέλος του διοικητικού συμβουλίου του εμπορικού επιμελητηρίου. Ήταν επίσης μέλος διοικητικών συμβουλίων πολλών εταιρειών και από το 1950 αποτέλεσε συνιδρυτής του «Συνδέσμου Αερολέσχης της Βρέμης» (γ: *«Bremer Verein für Luftfahrt e.V.»*).

Ο Βέρνερ Νάουμαν απεβίωσε στη Βρέμη της τότε Δυτικής Γερμανίας στις 14 Ιουνίου 1952 (55 ετών).

Δείτε επίσης
------------

* Χένριχ Φόκε
* Γκέοργκ Βουλφ
* Γκερντ Άχγκελις
* Κούρτ Τανκ
* Focke-Wulf
* Focke-Achgelis

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 13  Μαΐου 2014.
2. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 1035102846. Ανακτήθηκε στις 14  Αυγούστου 2015.
3. ↑  «Naumann, Werner». *Deutsche Nationalbibliotek*. Αρχειοθετήθηκε από το πρωτότυπο στις 9 Ιουνίου 2014. Ανακτήθηκε στις 9 Ιουνίου 2014.
4. ↑  «Naumann, Werner 1896-1952». *Virtual International Authority File* (στα Αγγλικά). Αρχειοθετήθηκε από το πρωτότυπο στις 9 Ιουνίου 2014. Ανακτήθηκε στις 9 Ιουνίου 2014.
5. ↑  Jean-Denis G.G. Lepage (2009). *Aircraft of the Luftwaffe, 1935-1945: An Illustrated Guide*. McFarland. σελίδες 24. ISBN 9780786452804.
6. ↑  Thorsten Pietsch. «Wulf, Georg - Friedhof Ostholz Bremen (D)». *Frontflieger - die Soldaten der Deutschen Fliegertruppe 1914 - 1918* (στα Γερμανικά). Ανακτήθηκε στις 20 Μαΐου 2014.
7. ↑  Bert Hartmann. «Focke-Wulf Flugzeugbau GmbH, Bremen-Flughafen». *LuftArchiv.de - Das Archiv der Deutschen Luftwaffe* (στα Γερμανικά). Αρχειοθετήθηκε από το πρωτότυπο στις 19 Μαρτίου 2012. Ανακτήθηκε στις 31 Μαΐου 2014.
8. ↑  Tony Holmes (2005). *ane's Vintage Aircraft Recognition Guide* (στα Αγγλικά). London: Harper Collins. σελ. 79. ISBN 0-00-719292-4.
9. ↑  Dieter Pfliegensdörfer (1989). *Wellblech & Windkanal. Arbeit und Geschäfte im Bremer Flugzeugbau von den Anfängen 1909 bis heute* (στα Γερμανικά). Steintor. ISBN 3926028513.  Unknown parameter `|coauthors=` ignored (`|author=` suggested) (βοήθεια)
10. ↑  Dieter Pfliegensdörfer (1987). *Vom Handelszentrum zur Rüstungsschmiede. Wirtschaft, Staat und Arbeiterklasse in Bremen 1929 bis 1945* (στα Γερμανικά). Βρέμη: Universität Bremen Forschungsschwerpunkt Arbeit und Bildung. ISBN 9783887221270.
11. ↑  Herbert Schwarzwälder (2003). *Das Große Bremen-Lexikon* (στα Γερμανικά). Edition Temmen. ISBN 978-3861086932.
12. ↑  «Die Chronik des Bremer Verein für Luftfahrt e.V.». *Bremer Verein für Luftschiffahrt* (στα Γερμανικά). Αρχειοθετήθηκε από το πρωτότυπο στις 28 Σεπτεμβρίου 2013. Ανακτήθηκε στις 9 Ιουνίου 2014.

Πηγές
-----

* «Das Große Bremen-Lexikon» του *Herbert Schwarzwälder* (Edition Temmen, 2003, Γερμανικά) ISBN 978-3861086932
* «Vom Handelszentrum zur Rüstungsschmiede. Wirtschaft, Staat und Arbeiterklasse in Bremen 1929 bis 1945» του *Dieter Pfliegensdörfer* (Universität Bremen Forschungsschwerpunkt Arbeit und Bildung, 1986, Γερμανικά) ISBN 978-3887221270

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 303773719
* GND: 1035102846

 |

 |